Paul Kerese 88. sünniaastapäeva ning 29. surmaastapäeva puhul mängitakse Tallinna Maleklubis 6. aprillil Eesti tippmaletajate osalemisel Paul Kerese viimast partiid.    Ettekandele tuleb Paul Kerese 25. mail 1975 mängitud partii - valgetel mängib Jaan Ehlvest, mustadel  Kaido Külaots, vankritel Meelis Kanep, kuningas - Mihhail Rõtshagov või Olav Sepp, oda - Aleksander Veingold, ratsu - Tarvo Seeman, etturitel Riho Liiva või Kalle Kiik. Lavastaja Vallo Maidla, teksti loeb Vladimir Zavoronkov.    Ootatud on kõik huvilised, sissepääs tasuta.